Document ID: 32004R1819

ΚΑΝΟΝΙΣΜΌΣ (ΕΚ) αριθ. 1819/2004 ΤΗΣ ΕΠΙΤΡΟΠΉΣ
της 20ής Οκτωβρίου 2004
για παρέκκλιση από τον κανονισμό (ΕΚ) αριθ. 1342/2003 όσον αφορά την προθεσμία εξέτασης για την έκδοση ορισμένων πιστοποιητικών εξαγωγής σιτηρών, ρυζιού και παραγώγων προϊόντων των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, περί κοινής οργανώσεως της αγοράς στον τομέα των σιτηρών (1), και ιδίως το άρθρο 9 παράγραφος 2 και το άρθρο 18,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, περί κοινής οργανώσεως της αγοράς του ρυζιού (2), και ιδίως το άρθρο 10 παράγραφος 2 και το άρθρο 19,
Εκτιμώντας τα ακόλουθα:
(1)
Το άρθρο 8 παράγραφος 1 του κανονισμού (ΕΚ) αριθ. 1342/2003 της Επιτροπής, της 28ης Ιουλίου 2003, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (3), αναφέρει ότι τα πιστοποιητικά εξαγωγής για τα προϊόντα που αναφέρονται στην εν λόγω παράγραφο εκδίδονται την τρίτη εργάσιμη ημέρα μετά την ημέρα της υποβολής της αίτησης, εφόσον δεν έχουν ληφθεί από την Επιτροπή ιδιαίτερα μέτρα κατά τη διάρκεια της προθεσμίας αυτής.
(2)
Αυτή η προθεσμία εξέτασης εφαρμόζεται τόσο στα πιστοποιητικά εξαγωγής των οποίων το ποσό της επιστροφής είναι μηδέν όσο και σε αυτά των οποίων το ποσό της επιστροφής είναι ανώτερο του μηδενός. Έχοντας υπόψη την κατάσταση εφοδιασμού της κοινοτικής αγοράς των σιτηρών και του ρυζιού για την περίοδο 2004/2005, πρέπει να αυξηθεί η ροή των εξαγωγών σιτηρών και ρυζιού, ειδικότερα αυτών που γίνονται στο επίπεδο της τιμής της διεθνούς αγοράς.
(3)
Με τις προϋποθέσεις αυτές, πρέπει να ανασταλεί προσωρινά η προθεσμία εξέτασης των τριών ημερών για τα πιστοποιητικά εξαγωγής σιτηρών, ρυζιού και ορισμένων προϊόντων παραγώγων των σιτηρών των οποίων το ποσό της επιστροφής, συμπεριλαμβανομένων των ενδεχομένων διορθώσεων, ισούται με μηδέν.
(4)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 8 παράγραφος 1 πρώτο εδάφιο του κανονισμού (ΕΚ) αριθ. 1342/2003, τα πιστοποιητικά εξαγωγής των προϊόντων που αναφέρονται στο εν λόγω εδάφιο εκδίδονται την ημέρα καταθέσεως της αιτήσεως, όταν το ποσό της επιστροφής ισούται με μηδέν.
Άρθρο 2
Ο παρών κανονισμός αρχίζει να ισχύει την επόμενη από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Οκτωβρίου 2004.

Labels: 3
17